Italiano: # Radici della lingua ligure

Della lingua ligure prima della conquista romana si sa poco o niente, quel poco lo si suppone dalla toponomastica – come la famosa desinenza in -asko/a di molti nomi di luogo, che starebbe a significare «casa» – e da qualche rara testimonianza di autori classici, come saliunka, «specie di valeriana», e sigynnai, «mercanti». Nemmeno si può desumere molto dalle scritte – in caratteri derivati dall’etrusco – sulle statue-stele della Lunigiana, a parte qualche nome come, su di una di queste, la parola «Mezunemushus», al cui proposito sono state fatte molte ipotesi.

Invece, il primo documento dove si può notare la presenza di termini in volgare ligure, in un contesto latino, è il Testamento di Raimondo Pictenado del 1156, seguito dopo qualche anno dalla Dichiarazione di Paxia (1178-82) a Savona, due elenchi di oggetti in cui si riconoscono, sotto la forma latinizzante, i nomi liguri originari. Già a quei tempi si possono osservare le caratteristiche di una grafia che sono continuate fino ad oggi; «x» per fricativa palatale sonora: rexentar mod. «ruxentâ», «ç» per la affricata palatale sorda: lençoles mod. «lençeu» e altre simili.

In seguito, bisogna attendere il 1269 per avere la prima attestazione di antico genovese in uno scritto pubblico, sulla lapide tombale dei due fratelli Simonetta e Percivalle Lercari, trovata nel 1873 a S. Giovanni di Pré, che adesso è possibile vedere nel Museo di S. Agostino, e che dice:

Dopo il testo latino che spiega chi è sepolto in quel luogo, viene un distico di senari rimati in genovese, destinato a suscitare la pietà del lettore, su di un tono quasi confidenziale.

Trovatore provenzale, fu il primo ad usare il genovese con intendimenti letterari, benchè parodistici e comici. Il genovese di Raimbaut è misto di provenzalismi e non siamo neppure certi se egli sia mai stato a Genova, o se si sia basato su elementi riportati da qualcuno. Nel Contrasto con la donna genovese, un giullare, che tenta di conquistare una donna, ne riceve delle secche ripulse. Alle dichiarazioni d’amore, tutte in provenzale, la donna risponde picche e, dopo un lungo battibecco, la donna manda il poeta a quel paese: è la parodia della moda letteraria e di costume dell’amor cortese in voga a quei tempi, e i genovesi con la loro lingua aspra e la loro fama, già da allora, di gente dura e dai modi diretti, erano adatti per ironizzare un po’ sulle convenzioni poetiche raffinatissime delle norti nobiliari. Alle profferte d’amore, la donna risponde così:

Questa canzone, scoperta nel 1951 da R. Giazotto, risale al 1269 (anche se vi sono alcuni problemi nella trascrizione del testo) e non solo testimonia l’esistenza di una produzione poetica in genovese di qualche anno precedente quella dell’Anonimo, ma è anche la prima canzone in genovese che conosciamo. L’annotazione in fondo al testo ci dice inoltre che ve n’erano delle altre, di argomento amoroso, nella forma metrica dello strambotto, sorta di canto di grande diffusione in area italiana. Di questo testo esiste una bellissima versione in musica, cantata da Roberta Alloisio e inserita nel suo album Lingua serpentina (2007).

Ligure: # Reixe da lengua ligure

De comm’a foïse a lengua di liguri avanti a conquista romaña no se sa guæi ninte, quello pöco o se soppoñe da-a toponomastica – comme l’avvoxâ terminaçion in -asko/a de un muggio de localitæ, ch’a vorrieiva dî «casa» – e da quarche ræa testemoniansa di autoî clascichi, comme saliunka, «qualitæ de serzetto», e sigynnai, «mercanti». No se peu desumme guæi manco da-e scrite – con di caratteri derivæ da l’etrusco – in scê statue-menhir da Lunexaña, levou quarche nomme, comme a poula Mezunemushus in sce uña de ste chì, che tanti an çercou à interpretâ à varie mainee.

Incangio, o primmo documento donde se peu osservâ a presensa de poule do vorgâ ligure, inte un contesto latin, o l’é o Testamento de Raimondo Pictenado do 1156, stæto seguio de lì à quarche anno da-a Diciaraçion de Paxia (1178-1182) à Saña; doî elenchi de oggetti donde se desfiguan, sotta a forma latinizzante, i nommi liguri originäi. Za à quelli tempi se peu nottâ e caratteristiche de unna grafia che son continuæ scin ancheu; «x» pe-a fricativa palatale sonöa: rexentar mod. «ruxentâ», «ç» pe l’affricâ palatale sorda: lençoles mod. lençeu e atre scimile.

Dapeu, beseugna aspëtâ o 1269 pe avei a primma attestaçion de antigo zeneise inte un scrito pubrico: in sciâ pria tombâ di doî fræ Scimonetta e Perçivalle Lercæ, stæta attrovâ do 1873 à S. Gioane de Pré, che oua a se peu ammiâ into Museo de S. Agostin, e ch’a dixe:

Dòppo o testo in latin ch’o dixe chi gh’é assotterrou lì de sotta, o vëgne un distico de senäi rimmæ in zeneise, reservou à desciâ a pietæ de chi leze in sce un ton tòsto confidençiâ.

Trovatô proensâ, o l’é stæto o primmo à deuviâ o zeneise con intençioin letteräie, mæximo se parodistiche e còmiche. O zeneise do Raimbaut o l’é mescciou de proensaliximi e no se sa manco guæi ben se lê o segge mai stæto à Zena, ò s’o se segge basou in sce di elementi reportæ da quarchidun. Into Contrasto co-a Dònna Zeneise un zogoâ, ch’o çerca à conquistâ unna dònna, o se piggia di belli legnetti. A-e deciaraçioin d’amô, tutte in proensâ, a dònna a ghe responde seccamente picche e, dòppo un longo battibecco, a manda o poeta à quello paise: a l’é unna parodia da mòdda letteräia e de costumme de l’amô corteise in veuga à quelli tempi, e i zeneixi, co-a seu lengua aspia e a seu sveuga, za fin da aloa, de gente dua e diretta, vegnivan à taggio pe mette un pittin in rie e convençioin poetiche raffinatiscime de corte nobiliare. A-e domande d’amô, a dònna a reprica de coscì:

Sta canson, stæta descoverta do 1951 da-o R. Giazotto, a remonta a-o 1269 (sciben che gh’é quarche problema inta transcriçion do testo) e no solo a testemònia l’existensa de unna produçion poetica in zeneise de quarche anno avanti quella de l’Anònimo, ma a l’é ascì a primma canson in zeneise che conoscemmo. L’annotaçion in fondo a-o testo a ne dixe dapeu che ghe n’ea de atre, d’argomento amoso, inta forma metrica do strambòtto, smersa de canto de grande diffuxon in aria italiaña. De sto testo gh’é a ciù bella verscion in muxica, stæta cantâ da-a Roberta Alloisio e inseia into seu albo Lengua Serpentina (2007).